Бати́ров ГІалаудинил Мавлет (гь. 12 декабралъ 1983 соналъул , Дагъистаналъул АССР, СССР) — россиялъул эркенаб стилалъул гугарухъан, кIицIулго олимпиялъул чемпион (2004 ва 2008). Дагъистаналдаса магІарулав.

Биография 
Батировасул гугариялде рокьи бачIинабуна инсуца, гьитIинаб заманаялдасаго бахъун батIи-батIиял турниразде ва къецазде гьевги вачун. ТIоцебесеб нухалъ инсуца Мавлетги гьесул гьитIинав вац Адамги спортивияб залалде рачана гьезул анкьго ва анлъго сонал ругеб мехалда. Батировас гIахьаллъи гьабураб тIоцересел къецал рукIана, Хасавюрталда тIоритIарал гIолилазул къецал, Батировас тIоцебесеб бакI ккурал. Гьеб мехалъ Мавлет Батировасул букIана анцIго сон ва гьесул цIайи букIана 22 килограмм. Гьесул тIоцевесев тренер вукIана Сайгидпаша ГІумаханов.

Россиялъул тIасабищараб къокъаялда Батиров вуго 2003 соналдаса бахъун. 

ГIумру гьабун вуго Хасавюрталда. ЧIужуги лъималги руго.

Бергьенлъаби 
 Олимпиялъул чемпион (Афинал 2004, Пекин 2008).
 Пахьул призер Европаялъул чемпионаталда (2003), Европаялъул чемпион (2006).
 Пахьул призер дунялалъул чемпионаталда (2006), дунялалъулго Кубок щварав (2007).
 Меседил (2003, 2004, 2006, 2008) ва гIарцул медалал щварав (2005, 2007, 2011) Россиялъул чемпионатазда.

Шапакъатал ва цІарал 
 Россиялъул мустахІикъав спорталъул мастер (2004)
 Гьудуллъиялъул Орден (18 февралалъ 2006) — физкультураялда ва спорталда жаниб кIудияб хIалтIабазухъ, ва чIахIиял спортивиял бергьенлъабазухъ 
 ХІурматалъул Орден (2 августалъ 2009) — физкультураялда ва спорталда жаниб кIудияб хIалтIабазухъ, ва 2008 соналъ Пекиналда XXIX-ел Олимпиял ХIаязда росарал чIахIиял бергьенлъабазухъ

ХІужаби

Ссылкаби 
 Мавлет Батиров на сайте Федерации спортивной борьбы России 
 Мавлет Батиров на сайте ЦСКА
 Статья об отце Мавлета Батирова

Дагъистаналъул спортчІагІи
Дагъистаналъул гугарухъаби
Россиялъул гугарухъаби
Европаялъул эркенаб гугариялъулаб чемпионал
Россиялъул эркенаб гугариялъулаб чемпионал
Россиялдаса Олимпиялъул чемпионал